

**ПРОГРАМА**

**ЗА УПРАВЛЕНИЕ**

**на**

**Община Бяла Слатина**

**за мандат 2019 – 2023 г.**

**МАНДАТНА ПРОГРАМА ЗА УПРАВЛЕНИЕ НА ОБЩИНА БЯЛА СЛАТИНА ЗА ПЕРИОДА 2019-2023 Г.**

Програмата за управление на Община Бяла Слатина за мандатния период 2019-2023 година е разработена в съответствие с нормативните изисквания, дефинирани в чл. 44, ал. 5 на Закона за местното самоуправление и местната администрация. Тя кореспондира в пълна степен с предвидените и вменени от закона права, задължения и възможности на местните органи на самоуправление при осъществяване на тяхната задача за планиране и стратегиране на местното териториално развитие. Освен това при коректното й разписване се превръща и в инструмент за локално въздействие с цел създаване на положителната динамика във всички аспекти на съвременния обществено-икономически живот в общината. Мандатната програма почива и на стремежа за прокарването и гарантирането на устойчив хоризонт и положителен тренд за активността и виталитета на местната територия и общност в контекста на сферите, политиките и секторите, които са отговорност на местната власт. Тя чрез своята структура и форми на отчетност се явява и своеобразна „трансмисия” и „обратна връзка” на процесите, развиващи се по оста „местна власт-местна общност”.

Програмата е условно средносрочен стратегически документ за основните цели на общинската администрация, приоритетите, дейностите и мерките, чрез чиято реализация ще се постигнат същите. Мандатната програма също така очертава и времевата рамка за осъществяването на заложените в нея задачи, а резултатите от изпълнението им, са предмет на ежегодно мониториране с предписания за това срок в закона – 31 януари на всяка година, следваща годината на приемането й. Супервизията за напредъка и успеваемостта от осъществяването й са в прерогативите на Общинския съвет и местната общественост, пред който Кметът на общината представя ежегоден отчет за изпълнението й.

Така предложената програма за развитие на Община Бяла Слатина за периода 2019-2023 година отразява стратегическото виждане на управленския екип за този период на планиране и е основен целеполагащ документ за развитие на Общината през настоящия мандат. Визията на програмата е в пряка синергия с приетия Общински план за развитие на Община Бяла Слатина за периода 2014-2020г. и другите стратегически и нормативни документи, регламентиращи основните насоки и приоритети за развитие на градивните елементи на общинското управление, каквито са икономиката, културата, спорта, социалните услуги, административното обслужване, устройството на територията, общинската собственост, администрирането на местните данъци и такси и т. н.

Най-сериозното предизвикателство при разписването на настоящата Програма за управление на Община Бяла Слатина за мандат 2019-2023г. обаче е фактът, че в момента се намираме на прехода между два програмни периода, а именно 2014-2020г. и 2021-2027г., като вторият е тепърва в процес на съгласуване, стратегиране, координиране, фиксиране и систематизиране на дългосрочните цели и области за тематична и целенасочена подкрепа от фондовете на ЕС, което е още на ниво официализиране в европейските институции и едва на етап обсъждане в националните ни ресорни органи. Това е един продължителен оперативен процес, който отнема обикновено 1-2 години, докато придобие свой окончателен и завършен вид и се транспонира в оперативните програми за подкрепа в България. От тук нататък се задейства процесът на планиране на национално, регионално и общинско ниво, което опосредства приемането на съответните стратегически документи за управление на териториалните системи в страната ни. При тези обстоятелства това затруднява допълнително задачата по разписването на приоритетите в настоящата програма, тъй като тя се явява визия за управление, базирана на финализирането на един приключващ период за инвестиционна подкрепа от ЕС и началото на един дългосрочен такъв, чийто времеви хоризонт за реализация излиза извън нейните времеви граници на въздействие и мониторинг. Все пак благодарение на натрупаните в предходните мандати опит и постоянно усъвършенстване на административния капацитет на общината, открит и прозрачен диалог с гражданите и неправителствения сектор, обратна връзка за своевременно решаване на проблемите, сме си поставили амбициозната задача да се справим коректно, реалистично и отговорно, с това което предвижда Европейската комисия за периода 2021-2027г., като области за тематична подкрепа на локално ниво, а именно:

1. По-интелигентна Европа чрез инвестиции в иновации, научни изследвания, цифровизация, икономическа трансформация и подкрепа за малки и средни предприятия (МСП).
2. По-екологосъобразна Европа инвестираща в енергиен преход, възобновяеми източници и борбата с изменението на климата.
3. По-свързана Европа със стратегически транспортни и цифрови мрежи.
4. По-социална Европа, подкрепяща качествените работни места, образованието, уменията и социалното приобщаване.
5. Европа по-близо до гражданите чрез подкрепа за местно инициирани стратегии за развитие и устойчиво градско развитие в целия ЕС.

Мандатната програма има за цел да идентифицира основните и най-важни моменти в работата на Общинската администрация през следващите години. В тази връзка при разработването й са създадени съответните функционални и логически корелации с другите стратегически и програмни документи на регионално и национално ниво.

Програмата за управление на Община Бяла Слатина за периода 2019-2023г. се базира също така и на задълбочен, обстоен и изчерпателно извършен анализ за възможностите, които ще се открият за кандидатстване чрез проекти, финансиране чрез инструментите и съотвените структурни фондове за подпомагане на Европейския съюз, каквито са ЕФРР, ЕСФ, КФ и др. Община Бяла Слатина разчита изключително много на оперативните програми и всички потенциални донорски мерки и схеми, финансирани чрез национални, Общностни и международни инструменти за подпомагане. Последните са изключително подходящ и работещ източник за алтернативна инвестиционна подкрепа, без която общинският бюджет не би се справил с оглед на нарастналите обществени очаквания. Община Бяла Слатина ще продължи и в бъдеще да развива, усъвършенства и надгражда своя натрупан административен капацитет в усвояването и управлението на средства от фондовете на Европейския съюз и ще запази ролята си на изключително активен бенефициент с оглед подобряване на местната инфраструктура и създаване на условия за осигуряване на по-рентабилна, по-конкурентна и по-високо качествена образователна, здравна и социална среда.

Философията, духът и същността на проекта за мандатната програма са в пряка кореспонденция с всички горепосочени документи за развитие, като тук следва да откроим и някои специфични нюанси, характеризиращи природата на една такава програма.

На първо място мандатната програма има по-кратък период на действие от един общински план за развитие или друг стратегически документ. Поставена в този фокус на съпоставка с Общинския план за развитие, тя има ролята по-скоро на средносрочен управленски документ. Тя в основни линии като концепция и като генерални насоки за изпълнение се припокрива в значителна степен с целите, задачите, приоритетите и дейностите, т. е. с компонентите, заложени в един общински план за развитие. Мандатната програма има за нормативна основа както вече стана въпрос Закона за местното самоуправление и местната администрация, докато източник за разработването на Общинския план за развитие е Законът за регионалното развитие. Последният има от своя страна индикативна финансова рамка, която изисква санкция от Общинския съвет, докато при мандатната програма финансовият ресурс е въпрос на преценка на съставителите на програмата, която след обективен разчет на бюджетните финансови потоци, позволява да се придаде една по-голяма реалистичност на програмата за управление и по-точно да се определят приоритетите и обществените ангажименти, които екипът на Общинската администрация може да поеме като задачи за изпълнение. Последният признак на мандатната програма придава на същата една по-висока степен на конкретност при целеполагането на дейностите на местно ниво, докато ОПР има по-глобална и „абстрактна” планова мисия и функция. Не на последно място програмата е поет обществен ангажимент или така да се каже „договор” на кмета (респективно екипа) на общината с местната общност, т. е. програмата носи и политически отенък. Докато ракурсът на плана за развитие с неговата седемгодишна планомерност „не обвързва” всеки мениджмънт на местната власт (освен този по чието време е приет) с общата валидност и целия период от време, предвиден за изпълнение на заложените в документа задачи. От тази гледна точка именно планът има по-синтезирана и „маркираща” функция. Неговият планов хоризонт е по-трудно прогнозируем и непредсказуем с оглед промяната в обществените и икономически отношения и динамичното пространствено и териториално развитие. При неговата разработка се изисква да се вземат под внимание много повече фактори и неизвестни величини за анализиране, прогнозиране и моделиране на средата в локален аспект, така че да задоволят в най-висока степен повишените обществени очаквания. Тези трудности се преодоляват чрез различен инструментариум, предвиден в Закона за регионалното развитие и Правилника за прилагането му, като актуализация на документа, ежегодна супервизия посредством годишния доклад за напредъка по изпълнение на Плана и програмата за реализация на Общинския план за развитие. Всичко споменато дотук идва да онагледи обстоятелството, че Програмата за управление на Община Бяла Слатина за периода 2019-2023г., не е чисто декларативен и лишен от съдържание документ, напротив, тя е резултат от адекватно и надявам се ефективно и ефикасно планиране, за да се постигнат новите конкретни цели, които сме си поставали. По този начин ще се дадат дългосрочни решения за достоен стандарт на живот на местните хора и ще спомогнем за осигуряването на една по-уютна и приветлива среда на живот в общината. Мандатната програма не е „независим документ без ангажименти” за местната власт, напротив, тя взаимно се интегрира, инкорпорира, допълва и надгражда набора от редица документи, имащо фундаментално и стратегическо значение за развитие на всички секторни политики в Община Бяла Слатина в средносрочен и краткосрочен план.

Настоящата управленска програма следва и отчита и процесите на качествено и адекватно бюджетиране, чийто принципи са прокламирани в редица нормативни актове – Закона за публичните финанси, Закона за държавния бюджет, Закона за общинските бюджети, Закона за общинския дълг и др. Тя съчетава курс към задоволяването на потребностите на местното население, като паралелно следи за рационалното използване и управление на лимитираните публични финансови ресурси. Целта е да се постигне оптимална ефективност и ефикасност на разходваните средства, като се задоволят в най-пълен обем и обхват обществените очаквания, с които е натоварена местната власт. Това се постига чрез съобразяване с принципите за добро финансово управление, контрол и надеждно планиране. Акцентът се поставя върху извършването на анализ и оценка на възможностите за финансово обезпечаване на мандатната програма. Този процес преминава през три фази: анализ на мандатната програма; оценка на необходимите ресурси за нейната реализация и разпределение на поетите ангажименти за срока на изпълнение на програмата, съотнесени към средносрочната бюджетна прогноза. Финансовата рамка за обезпечаване на мандатната програма не подлежи на нормативна санкция, но същата следва да бъде в унисон с тригодишната бюджетна прогноза, релевантна за съответната община. Само така ще се постигне реалистичност на плановата и стратегическа дейност и коректна и ясна перспектива за постигане на заложените в програмата цели и резултати.

При разписването на програмата са съблюдавани и взети предвид освен това най-модерните и ефективно апробирани и работещи принципи, еталони за урбанистичен мениджмънт, стандарти за сити маркетинг и добри практики за местно самоуправление.

Настоящата управленска програма е също така плод на натрупания опит при управлението на общината в предходните мандати. Отчетохме положителното, внимателно анализирахме грешките и направихме изводите си, набелязахме корективните мерки и трасирахме пътищата за успешното развитие на общината. При целеполагането и администрирането на местните политики и приоритети заложихме и на подхода „отдолу-нагоре”, като се допитахме при разписването на проекта на програмата до гражданите, структурите на гражданското общество, кметовете на населените места и бизнеса.

Визията на нашата мандатна програма съвпада с визията на Общинския план за развитие на Община Бяла Слатина за периода 2014-2020, а именно:

„Бяла Слатина – съвременна европейска община с добре развито земеделие, нарастващ стандарт на живот и привлекателна среда за пълноценна реализация на личността.“

Следвайки стремежа да работим прозрачно, диалогично и конструктивно, с лице, обърнато към нашите жители, нашият лайтмотив за работа през мандата ще бъде:

**„ЗАЕДНО ЖИВЕЕМ, ЗАЕДНО УСПЯВАМЕ!”**

Това мото в пълна степен се вписва и в контекста на общата цел, дефинира в ОПР 2014-2020, а именно:

Създаване на условия за стимулиране на специфичните за общината сектори, развитие на устойчива заетост и създаване на достъпна среда.

Постигане на така дефинираната обща цел преминава през реализацията на следните конкретни стратегически цели:

* Стимулиране на икономическото развитие в общината;
* Съхранение и развитие на човешкия потенциал в общината, включително на групите в риск;
* Подобряване на териториалната устойчивост и свързаност на общината.

Мисията на настоящата програма ще бъде Община Бяла Слатина да се утвърди като модерна и финансово стабилна община, предоставяща публични услуги на високо ниво, с добре развита местна инфраструктура. Ръководният екип на общината ще се стреми в максимална степен да гарантира подходящи условия и среда за правене на бизнес, привличане на инвестиции и задържане на младите хора по места чрез създаване на адекватни стимули за това. Ще се заложи на инвестиции в образованието, защото човешкият ресурс е най-ценният капитал. Ще продължим да работим за добруването на хората в селата, така че да се минимизират дисбалансите между града и селото, да се запази относителния паритет между градското и селското население, което спрямо общите схващания на модерна Европа, е една положителна и благоприятна тенденция.

Визията на мандатната програма е към 2023 година да се постигне икономически подем и подобряване на качеството на живот при комплексно благоприятно развитие на Община Бяла Слатина.

Тази програма обаче не е самоцел, тя е еластична структура, която в програмния период ще се актуализира според нуждите на общината. С оглед динамиката на социо-икономическите отношения, промените в управлението на пространствени системи, факторите на средата за планиране и прогнозиране на териториалното развитие и обезпечаването на гъвкавост при изпълнение на задачите, поставени в документа, ние предлагаме програмата да бъде приета като отворен документ с постоянна възможност за актуализация и допълнения в хода на нейното изпълнение, постъпващи от страна на всички хора от общината и всички заинтересовани страни, които тя касае в една или друга степен. Считаме че тази опция е поредният инструмент за граждански контрол и коректив за правилното и адекватното управление на общината през следващите месеци и години.

***СФЕРИ / ПРИОРИТЕТИ / ДЕЙНОСТИ***

***АДМИНИСТРАЦИЯ***

* ***Подобряване на административното обслужване и комуникацията с гражданите***

1. *Доразвиване на модела е-община чрез изграждане на интегрирана информационна система за по-качествено обслужване на гражданите и бизнеса.*

**Предвиждаме следните конкретни действия:**

- продължаване на процеса на дигитализация и цифровизация на по-голямата част от архива на Общинска администрация и въвеждане на електронен документооборот;

- подобряване на административното обслужване чрез предоставяне на електронни административни услуги и документи, включително онлайн;

- изграждане на интегрирана система за безхартиено заседание на Общинския съвет и електронно гласуване;

- въвеждане на услугата виртуален ПОС-терминал за плащане на задълженията за местни данъци и такси към Община Бяла Слатина.

***Срок: 2020-2023***

1. *Подобряване на визията и функционалността на официалната ел. страница на Община Бяла Слатина.*

***Срок: 2020-2023***

1. *Укрепване и развитие на административния капацитет на персонала на общината чрез провеждане на обучения и стимулиране на непрекъснатото усъвършенстване на квалификацията му.*

***Срок: 2020-2023***

1. *Ежегодни отчети на Кмета пред гражданите на Община Бяла Слатина за свършената работа.*

***Срок: 31.01.2021; 31.01.2022; 31.01.2023***

1. *Актуализиране на системите за финансово управление и контрол (СФУК) при необходимост с цел гарантиране на целесъобразност на разходите и постигане на оптимална ефективност и ефикасност.*

***Срок: 2020-2023***

1. *Усъвършенстване на формите за антикорупционно сътрудничество между Общината, държавните органи, медиите и неправителствените организации. Организиране и провеждане на седмица за противодействие на корупцията.*

***Срок: 2020-2023***

1. *Запазване и подобряване на утвърдения модел на активна комуникация и индивидуалния подход към проблемите, запитванията, предложенията и сигналите на нашите съграждани.*

***Срок: 2020-2023***

* ***Активно усвояване на средства от еврофондовете и всички потенциални донорски мерки за финансово подпомагане***

1. *Благодарение на създадения вече експертен капацитет за разработване и опита в управление на проекти през изминалия мандат ще продължим максимално да използваме възможностите на Националните програми и Структурните фондове на ЕС за настоящия програмен период и за предстоящия програмен период 2021-2027 г.*

***Срок: 2020-2023***

1. *Наблягане на обучението и поддържане на ниво на знанията и уменията, познаване на нормативите и правилата за работа по оперативни програми, с оглед подготвянето на качествени проекти и качественото изпълнение на вече спечелени проекти, което да осигури сигурност в общината за недопускане на финансови корекции на по-късен етап.*

***Срок: 2020-2023***

1. *Поддържане и своевременно актуализилане на информацията на създадения от Дирекция „Програми и проекти“ уебсайт* [*www.bsl-poekti.com*](http://www.bsl-poekti.com) *под формата на банер към официалния сайт на общината за всички общински проекти.*

***Срок: 2020-2023***

1. *Поддържане на партньорските отношения с Областния информационен център /ОИЦ/-гр. Враца.*

***Срок: 2020-2023***

1. *Използване на всички възможности за кандидатстване по мерките, заложени в Стратегията за водено от общностите местно развитие на Сдружение „Местна инициативна група Бяла Слатина“, подпомагани чрез мултифондово финансиране от ПРСР и ОПИК, потенциални бенифициенти по която са: Община Бяла Слатина, местните неправителствени организации, земеделски производители, неземеделски бизнес, църковни настоятелства, спортни клубове, читалища.*

***Срок: 2020-2023***

* ***Балансирано и социално ориентирано развитие на общината***

1. *Балансирано развитие на централната градска част, кварталите и малките населени места.*

***Срок: 2020-2023***

1. *Балансирано разпределение на инвестициите в инфраструктура и в човешки капитал.*

***Срок: 2020-2023***

1. *Привличане и увеличаване на инвестициите на територията на Община Бяла Слатина под всякакви форми, включително чрез насърчителни мерки, предвидени в Закона за насърчаване на инвестициите, Правилника за прилагането му и присъждане на сертификати за инвеститори клас В. Партньорство и сътрудничество с Българската агенция за инвестиции /БАИ/.*

***Срок: 2020-2023***

1. *Оказване на подкрепа на сегмента на малките и средните предприятия за участие в подходящи програми за финансиране, каквато е предложената от Европейската комисия Многогодишна финансова рамка за периода 2021-2027г., която се очаква да стартира от 01.01.2021г.*

***Срок: 2021-2023***

1. *Оказване на подкрепа за създаване и развитие на местни стартъп компании и реализиране на предприемачески идеи на територията на Община Бяла Слатина.*

***Срок: 2020-2023***

* ***Международно и институционално сътрудничество***

1. *Участие във форми на трансгранично сътрудничество и партниране по проекти с общини и други партньори от Румъния и Сърбия.*

***Срок: 2020-2023***

1. *Участие във форми на транснационално и интернационално сътрудничество и партниране по проекти с общини и партньори от други страни.*

***Срок: 2020-2023***

1. *Осъществяване на контакти и побратимяване със сходни като профил и по големина градове и общини от други държави.*

***Срок: 2020-2023***

1. *Участие в местни инициативи по линия на партньорство с Националното сдружение на общините в Република България (НСОРБ) и други асоциации и обединения на партньорски организации и общини.*

***Срок: 2020-2023***

1. *Партньорство със структурите на Български червен кръст*

***Срок: 2020-2023***

***ГРАДСКА СРЕДА***

* ***Благоустрояване на централната градска част***

1. *Обновяване и модернизация на централния градски площад в гр. Бяла Слатина, прилежащата централна градска част, градски парк „Лесопарка” чрез вертикална планировка, реновиране на прилежащи пространства и зони за обществен отдих.*

***Срок: 2020-2023***

1. *Модернизиране и реновиране на входно-изходните артерии на града.*

***Срок: 2020-2023***

1. *Внедряване на система за постоянен мониторинг и контрол на речното ниво с оглед превенция от наводнения.*

***Срок: 2020-2023***

1. *Рехабилитация на улици в населените места на Община Бяла Слатина.*

***Срок: 2020-2023***

1. *Изграждане на сигнално–охранителна система за видеонаблюдение на възлови и рискови места, с цел осигуряване по-голяма сигурност на жителите на община Бяла Слатина.*

***Срок: 2020-2023***

* ***Атрактивни и безопасни паркове***

1. *Благоустрояването на парковете в общината и поддържането им в чист и безопасен за гражданите вид ще бъде наш приоритет през мандата.*

***Срок: 2020-2023***

1. *Ще оптимизираме организацията на почистването на парковите пространства и зелените площи. Ще монтираме където е необходимо ново осветление и камери за видеонаблюдение с цел подобряване на безопасността.*

***Срок: 2020-2023***

* ***Благоустрояване на квартали и междублокови пространства***

1. *Специален акцент в мандатната програма ще поставим върху благоустрояване на кварталите в града и по-малките населени места.*

***Срок: 2020-2023***

1. *Ежегодно ще осигуряваме средства за облагородяване и озеленяване на междублоковите пространства във всички части на града. Чрез кампанията „За чиста околна среда” на ПУДООС, ще продължим да изграждаме алеи с осветление, детски площадки, места за почивка и отдих в общинския център и останалите селища от общината.*

***Срок: 2020-2023***

1. *Ще продължим да изграждане нови детски площадки, спортни площадки и зони за отдих.*

***Срок: 2020-2023***

1. *Ще продължим с обезопасяването на зоните в близост до училищата и детските градини. Ще поддържаме състоянието на пешеходните пътеки и светлинните предупредителни знаци.*

***Срок: 2020-2023***

1. *Ще поканим архитекти, проектанти и хора на изкуството, които да подкрепят усилията ни за намиране на креативни решения с цел превръщане на непривлекателните и нефункционални градски пространства в места с нов облик за културни, творчески изяви, за срещи и прекарване на свободното време.*

***Срок: 2020-2023***

* ***Улично осветление и енергийна ефективност***

1. *Актуализиране на Програмата за енергийна ефективност и Програмата за възобновяеми ефективни източници в съответствие с изискванията на Закона за енергийната ефективност.*

***Срок: 2022***

1. *Изграждане и поддържане на енергийно ефективно улично осветление в града и в селищата в Община Бяла Слатина.*

***Срок: 2020-2023***

1. *Възлагане извършването на енергиен одит на общински обекти с оглед кандидатстване за финансиране на проекти, свързани с прилагане на енергоспестяващи мерки по програмите на Финасовия механизъм на ЕИП, НП „Красива България”, ФЕЕВИ и др.*

***Срок: 2020-2023***

1. *Прилагане на мерки за енергийна ефективност в административни сгради общинска собственост с предназначение обществено обслужване на граждани.*

***Срок: 2020-2023***

***ТРАНСПОРТ***

* ***Ремонт и преасфалтиране на улици и пътна инфраструктура и удобен градски транспорт***

1. *Реконструкция и рехабилитация на възлови кръстовища и улици в гр. Бяла Слатина.*

***Срок: 2020-2023***

1. *Обновяване и поддържане на пътната маркировка, пътните знаци и сигнализация.*

***Срок: 2020-2023***

1. *Реконструкция и реновиране на спирките за обществения транспорт.*

***Срок: 2020-2023***

1. *Предвиждаме в периода на мандата да се извърши мащабна инвестиционна програма за ремонт и преасфалтиране на уличната мрежа и прилежащите тротоари, поетапно в кварталите на града и в малките населени места на общината.*

***Срок: 2020-2023***

1. *Основен ремонт на общинската четвъртокласна пътна мрежа.*

***Срок: 2020-2023***

1. *Текущ ремонт на улици в населените места от общината.*

***Срок: 2020-2023***

1. *Ще продължим да изпълняваме пакет от мерки, насочен към подобряване на безопасността на движението и оптимизиране на автомобилния трафик в населените места на общината.*

***Срок: 2020-2023***

* ***Паркинги***

1. *Наш приоритет ще бъде подобряване на условията за паркиране в централната градска част и на възлови места в близост до обществени институции и търговски обекти.*

***Срок: 2020-2023***

1. *Обособяване на паркинги и паркоместа в централната градска част. Разширяване на капацитета от паркоместа. Предприемане на иновативни решения за създаване на удобна паркинг зона и улеснена логистична достъпност не само в близост до ключови обекти в центъра на града, но и до такива в периферните райони на Бяла Слатина.*

***Срок: 2020-2023***

***ЕКОЛОГИЯ***

* ***Води***

1. *Доизграждане на водния цикъл на гр. Бяла Слатина чрез реализация на инфраструктурни проекти по компоненти канализационна и водопроводна мрежа, финансирани чрез ОП „Околна среда”, инвестиционната програма на МРРБ и ПУДООС.*

***Срок: 2020-2023***

1. *Рехабилитация, реновиране и изграждане на водопроводи в селата на Община Бяла Слатина.*

***Срок: 2020-2023***

* ***Отпадъци***

1. *Изграждане на компостираща инсталация за разделно събрани биоразградими и растителни отпадъци и сепарираща инсталация за твърди битови отпадъци. Съоръженията ще позволят оползотворяване на част от биоразградимите и битовите отпадъци и намаляване на депонираните количества отпадъци в РДНО-гр. Оряхово.*

***Срок: 2020-2023***

1. *Изграждане на претоварна станция за твърди битови отпадъци.*

***Срок: 2020-2023***

1. *Дооборудване със сметосъбираща и сметоизвозваща техника и съответните съдове за това, с цел намаляване на разходите за транспорт и повишване качеството на услугата.*

***Срок: 2020-2023***

* ***Зелена система***

1. *През следващите години поддържането на чистота и на зелените площи ще продължи да бъде наш водещ приоритет. За целта ще продължим да използваме и ще доразвием капацитета и ресурсите на Общинско предприятие „Чистота и строителство”. Ще подобрим значително качеството на услугата в малките населени места, като ще се стремим да постигнем паритет в това отношение между общинския център и другите населени места.*

***Срок: 2020-2023***

1. *Залесяване на терени на територията на Община Бяла Слатина.*

***Срок: 2020-2023***

1. *Опазване и разширяване на зелената система на Общината, благоустрояване и поддържане на обществените зони, в т.ч. и озеленяване.*

***Срок: 2020-2023***

1. *Участие в национални кампании и инициативи за почистване на населените места.*

***Срок: 2020-2023***

***ОБРАЗОВАНИЕ***

* ***Образователна инфраструктура***

1. *Подобряване състоянието на спортната база в училищата, общинските спортни обекти и съоръжения.*

***Срок: 2020-2023***

1. *Подобряване и модернизиране на материално-техническата база в образователните институции на територията на Община Бяла Слатина. Извършване на основни и текущи ремонти на училищата и детските градини.*

***Срок: 2020-2023***

1. *Подобряване на качеството на предлаганите образователни услуги и капацитета за професионално образование.*

***Срок: 2020-2023***

1. *Безплатен транспорт на учениците с училищни автобуси и чрез транспортната схема на Общината.*

***Срок: 2020-2023***

1. *Запазване качеството на столовото хранене в средищните и градски училища*.

***Срок: 2020-2023***

1. *Подобряване качеството на човешкия ресурс чрез по-ефективно образование, отговарящо на съвременните изисквания и повишаване на трудовата заетост.*

***Срок: 2020-2023***

1. *Привеждане на образованието в Община Бяла Слатина в унисон със съвременните изисквания на бизнеса и професионалното образование. Осъвременяване на професионалната подготовка според изискванията на обществените потребности чрез обновяване на професиите.*

***Срок: 2020-2023***

1. *Стимулиране интеграцията между бизнеса и образованието по инициатива на Община Бяла Слатина. Стимулиране задържането на учещите младежи в средните училища и ВУЗ чрез отпускане на стипендии от бизнеса на Община Бяла Слатина.*

***Срок: 2020-2023***

1. *Създаване на система за целогодишно ангажиране на децата в извънкласни и извънучилищни дейности и масовизиране на детския спорт. Осъвременяване работата на училищата и социалните институции в Общината – читалища и НПО.*

***Срок: 2020-2023***

1. *Повишаване степента на образованост сред социално уязвимите групи население в общината чрез подобряване обхвата на учениците в училище и завършване на основно образование. Конкретна работа с отпаднали ученици и картотекирането им. Включване на тези ученици в професионални паралелки след 7 клас за завършване на основно образование и професионална подготовка.*

***Срок: 2020-2023***

1. *Актуализиране на общинските програмни документи за повишаване нивото на образование, интеграция на децата и учениците от етническите малцинства и децата със СОП на територията на Община Бяла Слатина.*

***Срок: 2020-2023***

1. *Създаване на условия за участие на изявени ученици и таланти в олимпиади, фестивали, турнири и състезания с областно, национално и международно значение.*

***Срок: 2020-2023***

***КУЛТУРА И ТУРИЗЪМ***

* ***Културна и туристическа инфраструктура. Културен календар. Туристически и културен маркетинг.***

1. *Утвърждаване на читалищата като привлекателни места за културен отдих чрез изготвяне на подробен ежегоден план на празниците, тържествата и проявите.*

***Срок: 2020-2023***

1. *Изготвяне културен календар на общината, в който да се включат, както наложили се вече, така и нови културни прояви с местно и национално значение.*

***Срок: 2020-2023***

1. *Идентифициране и регистриране на паметниците на културата и военните паметници в Община Бяла Слатина като недвижими културни ценности съгласно Закона за културното наследство.*

***Срок: 2020-2023***

1. *Основен и текущ ремонт на сградния фонд, прилежащите пространства и вертикална планировка на читалищата на територията на общината.*

***Срок: 2020-2023***

1. *Основен и текущ ремонт на сградния фонд, прилежащите пространства и вертикална планировка на храмовете на регистрираните местни поделения на вероизповедания на територията на общината.*

***Срок: 2020-2023***

1. *Община Бяла Слатина ще продължи да провежда активна кампания за популяризиране и рекламиране на Бяла Слатина като привлекателно място за отдих, селски, исторически, религиозен /поклонически/, културен, фолклорен, риболовен, ловен, спелеоложки и други видове нишов туризъм.*

***Срок: 2020-2023***

1. *Ще провеждаме тематични културни събития с фокус върху нишови видове туризъм като например празниците на банатската култура и др.*

***Срок: 2020-2023***

1. *Изграждане на туристическа инфраструктура – пътеки, алеи, беседки, кътове за отдих, указателни табели, велоалеи.*

***Срок: 2020-2023***

***СОЦИАЛНИ ДЕЙНОСТИ***

* ***Социална инфраструктура***

1. *Подобряване на качеството и разширяване на комплекса от социални услуги на територията на Община Бяла Слатина чрез изграждане на подходяща социална инфраструктура и обезпечаване на адекватни на обществените очаквания условия за това.*

***Срок: 2020-2023***

1. *Изграждане за общодостъпна среда до общинските сгради за хората с увреждания.*

***Срок: 2020-2023***

* ***Социални услуги***

1. *Подобряване качеството на живот на хората в неравностойно положение и увреждания на територията на Община Бяла Слатина.*

***Срок: 2020-2023***

1. *Надграждане и гарантиране на устойчивостта на редица създадени в последните години социални услуги на територията на общината – ЦНСТ, Общностен център „Аз и моето семейство”, Дом за стари хора-с. Попица, Дневен център за подкрепа на деца с увреждания и техните семейства, Патронажна грижа за възрастни хора и лица с увреждания, Център за обществена подкрепа, Механизъм за лична помощ.*

***Срок: 2020-2023***

1. *Ще продължим предоставянето на услугата „Приеми ме 2015”.*

***Срок: 2019-2020***

1. *Разкриване на нови социални услуги и разширяване на картата на социалните услуги в общината.*

***Срок: 2020-2023***

1. *Ще продължим да подпомагаме социално слаби граждани с еднократни финансови помощи, като ще се стремим да окажем подкрепа на възможно най-много жители на общината.*

***Срок: 2020-2023***

1. *Използване на възможностите на националните програми и ОП „Развитие на човешките ресурси” за осигуряване на по-голяма заетост, с цел намаляване на безработицата на територията на общината.*

***Срок: 2020-2023***

***ЗДРАВЕОПАЗВАНЕ***

* ***Здравна инфраструктура***

1. *Ще продължим обновяването на сградния фонд и доставката на съвременно медицинско оборудване за нуждите на „МБАЛ Бяла Слатина” ЕООД.*

***Срок: 2020-2023***

1. *Реновиране и ремонт на сградния фонд на здравните служби по селата.*

***Срок: 2020-2023***

* ***Здравни услуги***

1. *Повишаване нивото на медицинското обслужване, чрез подобряване качеството на услугите, усъвършенстване на диагностицирането чрез въвеждане и използване на съвременна медицинска техника.*

***Срок: 2020-2023***

1. *Подобряване дейността на МБАЛ чрез разработване на мерки за привличане, реализиране и стимулиране на нови висококвалифицирани медицински кадри, което да доведе до разкриване на нови клинични пътеки.*

***Срок: 2020-2023***

1. *Разработване на профилактична програма, целяща обхващане на социално слаби и неосигурени лица.*

***Срок: 2020-2023***

***СПОРТ И МЛАДЕЖКИ ДЕЙНОСТИ***

* ***Спортна инфраструктура***

1. *Изграждане на закрита мултифункционална спортна зала за различни видове спорт в гр. Бяла Слатина и построяването на открит плувен басейн с прилежащата инфраструктура в гр. Бяла Слатина.*

***Срок: 2020-2021***

1. *Ще продължим с изграждането на площадки за фитнес на открито.*

***Срок: 2020-2023***

1. *Ще продължим да инвестираме в подобряване на състоянието на игрищата и спортните площадки в дворовете на училищата и детските градини.*

***Срок: 2020-2023***

1. *Ще продължим да изграждаме спортни площадки за масов спорт както в града, така и в селата на общината.*

***Срок: 2020-2023***

* ***Насърчаване на ученическия и масов спорт***

1. *Развитие на физическото възпитание и масовия спорт в Община Бяла Слатина чрез реализиране на програми и дейности срещу ниската физическа активност, нерационалното хранене, гръбначните изкривявания, затлъстяването.*

***Срок: 2020-2023***

1. *Възстановяване и построяване на детски и спортни площадки; изграждане на велосипедна алея, места за отдих, за спорт на открито за деца и възрастни; разширяване на пешеходните зони.*

***Срок: 2020-2023***

1. *Подпомагане дейността на спортните клубове на територията на общината.*

***Срок: 2020-2023***

1. *Иницииране и реализация на спортни прояви по различни видове спорт – състезания, турнири и шампионати.*

***Срок: 2020-2023***

***ИКОНОМИКА И БИЗНЕС***

1. *Засилване на връзките и участие в съвместни проекти с организациите, подкрепящи бизнеса в региона, привличането на инвестиции и стимулиране на икономиката. Подписване на меморандуми за партньорство с териториалните представителства на Българската търговско-промишлена палата (БТПП), Българска стопанска камара (БСК), Конфедерацията на работодателите и индсутриалците в България /КРИБ/, Агенцията за регионално икономическо развитие (АРИР), Агенцията за малки и средни предприятия (АМСП).*

***Срок: 2020-2023***

1. *Оказване на помощ и съдействие на малкия бизнес и земеделските производители чрез: осигуряване на необходимата им информация при стартиране на бизнеса, подпомагане контакта им с други държавни институции.*

***Срок: 2020-2023***

1. *Ще ускорим въвеждането на нови електронни административни услуги, с което ще улесним бизнеса и ще намалим административната тежест.*

***Срок: 2020-2023***

***МАЛКИ НАСЕЛЕНИ МЕСТА***

1. *Подобряването на условията за живот в малките населени места ще продължи да бъде приоритет за нас. Ще стимулираме инициативността и предприемчивостта на кметовете и ще ги подкрепяме при реализирането на проекти и инициативи, които са в интерес на местните общности.*

***Срок: 2020-2023***

1. *Ще продължим с рехабилитирането на общинската пътна инфраструктура. Ще асфалтираме улици и тротоари.*

***Срок: 2020-2023***

1. *Ще продължим с процеса на реновиране на уличното осветление.*

***Срок: 2020-2023***

1. *Ще продължим да ремонтираме и изграждаме нови детски и спортни площадки.*

***Срок: 2020-2023***

1. *Още по-активно ще подкрепяме усилията на кметовете за облагородяването и поддържането на обществените места – училища, детски градини, здравни служби, спирки, читалища, храмове, зелени площи, гробищни паркове.*

***Срок: 2020-2023***

1. *Ще привлечем европейско и национално финансиране за реконструкция, рехабилитация и изграждане на ВиК-системи.*

***Срок: 2020-2023***

1. *Осигуряване на достъп до медицински услуги по селата чрез личните лекари, медицински сестри, стоматолози и други квалифицирани медицински кадри в здравните служби и пунктове чрез ежедневни графици.*

**ОЧАКВАНИ РЕЗУЛТАТИ:**

Чрез изпълнение на конкретните дейности за реализирането на приоритетите на общинската Програма за развитие за периода 2019–2023 година, Община Бяла Слатина ще се превърне в община с добре развити:

\* социална, здравна, културна и спортна дейност;

\* с по-качествено образование, отговарящо на съвременните изисквания и бизнеса;

\* с нарастващ стандарт на живот и привлекателна среда за пълноценна реализация на личността;

\* транспортна и техническа инфраструктура;

\* малък, среден бизнес и развито селско стопанство.

При ефективното й изпълнение в края на 2023г. очакваме Община Бяла Слатина да се радва на подобрени условия за живот, финансова стабилност, укрепен административен капацитет, създадени добри условия за бизнес и инвестиции, прозрачност на управлението на общинските имоти и активи.

Считаме, че заложените цели са реалистични и постижими при адекватно бюджетиране и праниране на разходите по приоритети, при качествени и финансирани проекти от всички възможни източници и фондове на ЕС, при коректно партньорство с бизнеса и гражданите.

За постигане на горните цели е необходима много работа. Това ще бъде ключът за успешното развитие на нашата община и катализатор на положителните промени. За това е необходимо всички ние–представителите на местната власт в общината, кметовете, общинските съветници, общинските служители, активни общественици и дейци, да създадем добър микроклимат и толерантност при изпълнение на задълженията си, да работим в партньорски и съзидателен дух, за да изпълним основната си мисия – добруването на нашите съграждани!

**ИНЖ. ИВО ЦВЕТКОВ,**

*Кмет на Община Бяла Слатина*